laion/Wikipedia-Exotic huggingface dataset:
ג'ורג' (עיר)

ג'ורג' (באנגלית: George) היא העיר השנייה בגודלה בפרובינציית הכף המערבי בדרום אפריקה. העיר היא מרכז נופש וכנסים פופולרי, ומשמשת כמרכז אדמיניסטרטיבי ומסחרי חשוב. העיר נקראת על שמו של המלך הבריטי ג'ורג' השלישי. העיר ממוקמת בערך באמצע הדרך בין קייפטאון לפורט אליזבת. ג'ורג' ממוקמת על רמה של 10 קילומטרים בין הרי אוטניקה מצפון והאוקיינוס ההודי מדרום. לפני ההתיישבות האירופית בסוף המאה ה-17 האזור היה מיושב על ידי שבט הקויקוי. היישוב שעתיד להפוך לג'ורג' הוקם כתוצאה מהביקוש הגובר לעצים. בשנת 1777 הקימה חברת הודו המזרחית ההולנדית נקודה לאספקת עצים. בשנת 1811 הכפר הוכרזה כעצמאית על ידי השלטונות הבריטיים. הרחוב הראשי של העיר, רחוב יורק, נקרא על שמו של בנו השני של המלך ג'ורג', הנסיך פרדריק, דוכס יורק ואלבני. הכפר ג'ורג' קיבל מעמד של עיר ב-24 במרץ 1837. מדיה וקבצים בנושא ג'ורג' בוויקישיתוף אתר האינטרנט הרשמי של ג'ורג' ג'ורג', באתר אנציקלופדיה בריטניקה (באנגלית) "Welcome to George," The Garden Route (accessed: 27 January 2022) "Bicentennial of the Establishment of the Town of George". Western Cape Government (באנגלית). נבדק ב-2022-01-27. Raper, R.E. Dictionary of Southern African Place Names. Human Sciences Research Council (South Africa). "George, Garden Route- Western Province | South African History Online". www.sahistory.org.za. נבדק ב-2022-01-27. "Garden Route George History and Information". www.gardenroute.com. נבדק ב-2022-01-27.
ארמלו

ארמלו (באנגלית: Ermelo) היא עיר בפרובינציית מפומלנגה שבדרום אפריקה הממוקמת כ-210 קילומטרים מזרחית ליוהנסבורג. ארמלו המודרנית נוסדה על ידי כומר מהכנסייה הרפורמית ההולנדית בשנת 1870, והוכרה רשמית ככפר בפברואר 1880 העיר נקראת על שם עיירה בהולנד. ההתיישבות הורחבה משמעותית משנת 1903, לאחר סיומה של מלחמת הבורים. הייצור החקלאי של ארמלו כולל תירס, בקר, תפוחי אדמה, שעועית, צמר, חזירים, גרעיני חמניות, אגוזים, פירות טרופיים, אלפלפה ודורה. בנוסף על כך, מתבצעת גם כריית פחם. מדיה וקבצים בנושא ארמלו בוויקישיתוף Erasmus, B.P.J. (2014). On Route in South Africa: Explore South Africa region by region. Jonathan Ball Publishers. p. 401. ISBN 9781920289805. ערך זה הוא קצרמר בנושא דרום אפריקה. אתם מוזמנים לתרום לוויקיפדיה ולהרחיב אותו.
טים האנט

סר ריצ'רד טימותי האנט (באנגלית: Richard Timothy Hunt; נולד ב-19 בפברואר 1943) הוא ביוכימאי ופיזיולוג מולקולרי בריטי. הוא זכה בפרס נובל לפיזיולוגיה או רפואה לשנת 2001 יחד עם פול נרס ולילנד ה. הארטוול "על גילוי משפחת חלבוני הציקלין וקינאזות תלויות ציקלין, מולקולות מרכזיות בוויסות מחזור התא". גילויו הגיעו בעקבות חקר ביצי קיפוד ים מופרות בתחילת שנות ה-80. האנט נולד בנסטון שבמחוז צ'שייר, לריצ'רד ויליאם האנט, מרצה לפלאוגרפיה בליברפול, ולקיט רולנד. ב-1945 החל אביו של הנט לעבוד בספרייה הבודליינית, והמשפחה עברה לאוקספורד. בצעירותו החל הנט להתעניין במדעים, ובמיוחד בביולוגיה. ב-1961 החל הנט ללמוד מדעי הטבע באוניברסיטת קיימברידג'. הוא סיים את לימודיו ב-1964 ומיד החל לעבוד במחלקה לביוכימיה של האוניברסיטה בהדרכת אשר קורנר, שם הוא עבד עם המדענים לואי רייכרדט וטוני האנטר. בשנים 1965–1966 עבד במעבדה בניו יורק. הנט סיים את הדוקטורט בהנחיית אשר קורנר ב-1968, שהתמקד בסינתזה של המוגלובין ברטיקולוציטים של ארנבים שלמים. הנט נשוי לאימונולוגית מרי קולינס ולזוג שתי בנות. הנט עמית החברה המלכותית מאז 1991. הוא גם זכה במדליה המלכותית וב-Knight Bachelor. מדיה וקבצים בנושא טים האנט בוויקישיתוף טים האנט, באתר פרס נובל (באנגלית) טים האנט, באתר גוגל סקולר טים האנט, באתר אנציקלופדיה בריטניקה (באנגלית)
ויליאם אוטיס פקסון

ויליאם אוטיס פקסון (24 באוקטובר 1853 – 12 בנובמבר 1942) היה חבר בסנאט של מסצ'וסטס ובבית הנבחרים של מסצ'וסטס. ויליאם נולד בסטוטון, מסצ'וסטס ב-24 באוקטובר 1843. ב-1876 הוא סיים את לימודי הרפואה בבית הספר לרפואה של אוניברסיטת בוסטון. ב-10 ביולי 1878 הוא התחתן עם סוזן ריד וויילס, ונולד להם ילד אחד. סוזן מתה בשנת 1914. פקסון שהיה רפובליקני, היה חבר בבית הנבחרים של מסצ'וסטס בין השנים 1905 ל-1906, ובסנאט של מסצ'וסטס מ-1907 עד 1908. פקסון מת בבוסטון ב-12 בנובמבר 1942. ויליאם אוטיס פקסון, באתר "Find a Grave" (באנגלית) Richard Herndon, Edwin M. (Edwin Monroe) Bacon, Men of progress; one thousand biographical sketches and portraits of leaders in business and professional life in the Commonwealth of Massachusetts;, Boston, New England Magazine, 1896 Obituary for Dr. William Otis Faxon (Aged 90) - Newspapers.com, Boston Globe (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האגריפיוס

האגריפיוס (שם מדעי: Hagryphus; מילולית: "הגריפין של הא (אנ')") הוא סוג של דינוזאור תרופוד ממשפחת הקנגנתיים, אשר התקיים באמריקה הצפונית של הקרטיקון שלפני 75.95 מיליון שנה מזמננו. הדינוזאור נקרא ב-2005 בידי החוקרים סקוט ד. סאמפסון (Scott D. Sampson) ולינדזי זאנו (Lindsay Zanno). הסוג מכיל מין בודד - Hagryphus giganteus, שפירושו: "ענקי". הממצאים המאובנים של ההאגריפיוס התגלו בתצורות קאיפרוויץ' (אנ') שביוטה ואלה כללו רק שרידי זרועות מוארכות בעלות טפרים מגודלים. טפריו הזכירו במראם גריפון - יצור מיתולוגי בעל כנפיים ועל שם הא - אלת המדבר של דת מצרים העתיקה - זאת עקב ממצאיו שהתגלו במדבר, סמוך מעט לאזור הנופש הלאומי קניון גלן שעל גדות נהר הקולורדו. דינוזאור זה היה דו-רגלי גבוה וזריז שהגיע לאורך 2.4 עד 3 מטרים ולמשקל מוערך של 50 ק"ג, מה שהופך אותו לאחד מהגדולים יחסית שבבני קבוצת האובירפטורוזאוריה, לאחר הגיגנטורפטור, כאשר הוא היה כבד ב-30 עד 40% מהאובירפטור הבא בגודלו באמריקה הצפונית - הצ'ירוסטנוטס. מדיה וקבצים בנושא האגריפיוס בוויקישיתוף האגריפיוס, באתר האנציקלופדיה של החיים (באנגלית) האגריפיוס, באתר GBIF (באנגלית)
ג'בל א-דוחן

ג'בל א־דוחן (בערבית: جبل الدخان; בתרגום לעברית: הר העשן) הוא הפסגה הגבוהה ביותר במדינת האיים בחריין. גובה ההר הוא 134 מטר מעל פני הים. הוא מכונה "הר העשן" בשל האובך הרב המקיף אותו לעיתים קרובות. ההר ממוקם במחוז הדרום, כשישה קילומטרים מחופי המפרץ הפרסי וכ־18 קילומטרים דרומית למנאמה, בירת המדינה. ערך זה הוא קצרמר בנושא הרים ובנושא בחריין. אתם מוזמנים לתרום לוויקיפדיה ולהרחיב אותו.
Estefan Family Christmas

Estefan Family Christmas (בעברית: חג המולד של משפחת אסטפן) הוא אלבום האולפן החמישה-עשר של הזמרת-יוצרת האמריקאית גלוריה אסטפן. האלבום יצא לאור ב-13 באוקטובר 2022, לכבוד חג המולד. הוא הופק על ידי אסטפן עצמה, בהשתתפותו של המוזיקאי שלטן "שלי" ברג, שהיה שותף בהפקת כל הרצועות באלבום. במסגרת האלבום, הקליטה אסטפן מספר שירים עם משפחתה. בשנת 2020 הוציאה אסטפן את אלבום האולפן הארבעה-עשר שלה, Brazil305, ולאחר מכן הודיעה כי בכוונתה להקליט אלבום חג מולד. לאחר מכן, באוקטובר 2022 נודע כי משפחת אסטפן ככלל, הקליטה אלבום חג מולד באורך מלא, שכולל שירים ידועים כדוגמת "Happy Xmas (War Is Over)" ו-"Last Christmas". בנוסף לכך, הוחלט כי Estefan Family Christmas יכלול שירים הן בשפה הספרדית והן בשפה האנגלית. השירים שלהלן הוקלטו בידי מספר מוזיקאים שונים, הקשורים למשפחת אסטפן. מידע על האלבום Estefan Family Christmas באתר MusicBrainz האלבום Estefan Family Christmas באתר Discogs האלבום Estefan Family Christmas באתר ספוטיפיי האלבום Estefan Family Christmas באתר אפל מיוזיק Estefan Family Christmas by Gloria Estefan, Emily Estefan & Sasha Estefan-Coppola (באנגלית אמריקאית), 2022-10-13, נבדק ב-2022-10-13 BRAZIL305, 2020-08-13, נבדק ב-2022-10-13 The Estefan family to release their "Estefan Family Christmas" album, www.cbsnews.com (באנגלית אמריקאית) Alexis Frazier, Estefan family releases new Christmas album, mixing classics with new tunes, WPLG, ‏2022-10-13 (באנגלית)
אלכסנדר ד' בלקדר

אלכסנדר דוגאל בלקדר (באנגלית: Alexander Dougall Blackader; ‏19 ביוני 1847 – 14 במרץ 1932) היה רופא ילדים קנדי-אמריקאי. בלקאדר נולד במונטריאול ב-19 ביוני 1847. הוא זכה בהצטיינות בלימודיו באוניברסיטת מקגיל ולמד בבית החולים סיינט תומאס בלונדון. הוא היה נשיא האגודה האמריקאית לרפואת ילדים בשנים 1892–1893. הוא נתן את ההרצאה של בראדשו ב-1929. הוא נפטר במונטריאול ב-14 במרץ 1932. אלכסנדר ד' בלקדר, באתר "Find a Grave" (באנגלית) "Whose Birthday Is This?". Calgary Herald. 1913-06-19. p. 6. נבדק ב-2020-07-10 – via Newspapers.com. Who's who in Canada: An Illustrated Biographical Record of Men and Women of the Time, Volumes 6-7. International Press Limited. 1914. p. 591. נבדק ב-2020-07-10 – via Google Books. Past Presidents. American Pediatric Society. Retrieved 14 November 2018. Blackader, A. D. (1930). "On the varying virulence of micro-organisms in infectious disease". Canadian Medical Association Journal. 22 (1): 97–100. PMC 381641. PMID 20317677. "Dr. Alexander D. Blackader". Hartford Courant. Montreal, Quebec. AP. 1932-03-15. p. 4. נבדק ב-2020-07-10 – via Newspapers.com. "Biography – BLACKADER, ALEXANDER DOUGALL – Volume XVI (1931-1940) – Dictionary of Canadian Biography". www.biographi.ca. נבדק ב-28 באוקטובר 2020. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אוסקר אורבך

אוסקר אורבך (1 בינואר 1905 – 15 בינואר 1997) היה פתולוג אמריקאי שעזר באופן משמעותי לגילוי הקשר בין עישון סיגריות לסרטן. אורבך נולד במנהטן, ניו יורק. הוא היה הילד הבכור של המהגרים היהודים אירופאים, מקס וג'ני אורבך. הוא למד באקדמיית סטטן איילנד אך מעולם לא סיים את הלימודים בתיכון או בקולג'. הוא התחיל ללמוד באוניברסיטת ניו יורק, לאחר שהתקבל לשם על בסיס בחינות, הוא עזב את האוניברסיטה ללא תואר, כדי להתחיל ללמוד במכללה הרפואית של ניו יורק, הוא קיבל את תואר ה-MD שלו ב-1929. לאחר מכן הוא למד פתולוגיה בווינה, שם גם הכיר את אשתו. אורבך עבד בבית החולים Sea View של סטטן איילנד ובבית החולים Halloran. החל משנת 1952 עבד במינהל הוותיקים, במותו החזיק בתואר חוקר רפואי בכיר. הוא לימד רפואה בקולג' לרפואה של אוניברסיטת ניו יורק במשך 12 שנים ובבית הספר לרפואה בניו ג'רזי במשך כ-30 שנה. אורבך חקר את הקשר בין עישון לסרטן. מחקריו צוטטו בדו"ח המנתח הכללי על עישון משנת 1964. אורבך נפטר במרכז הרפואי סנט ברנבאס בליווינגסטון, ניו ג'רזי, ב-15 בינואר 1997, בגיל 92. נזקים בריאותיים של עישון טבק Schneiderman, Harry ; Carmin, Itzhak J. Who's Who in World Jewry; A Biographical Directory of Outstanding Jews, p. 33. Pitman Publishing Corporation, 1955. Accessed February 21, 2013. "Famous Staten Islanders from all walks of life". Staten Island Advance. 22 באפריל 2012. נבדק ב-28 ביוני 2019. {{cite news}}: (עזרה)
סמואל וורן אבוט

סמואל וורן אבוט (באנגלית: Samuel Warren Abbott;‏ 12 ביוני 1837 – 22 באוקטובר 1904) היה מנתח אמריקאי שעיקר עבודתו הייתה בתחום ההיגיינה. אבוט נולד בוובורן, מסצ'וסטס. אבוט למד באקדמיית פיליפס אנדובר, מסצ'וסטס, וסיים את לימודיו באוניברסיטת בראון ב-1858. הוא למד בבית הספר לרפואה בהרווארד, וסיים את לימודיו שם ב-1862. בין השנים 1861 ל-1864 הוא היה עוזר מנתח בצי ארצות הברית. הוא היה חוקר מקרי המוות של מחוז מידלסקס בין 1872 ל-1877. הוא היה המזכיר הראשון של מועצת הבריאות הראשונה של מסצ'וסטס בין השנים 1886 ל-1904. אבוט נפטר בביתו בניוטון, מסצ'וסטס בשנת 1904. ב-1864 הוא התחתן עם מרתה וו. סאליבן. "Uses and Abuses of Animal Vaccination" מאמר של אבוט, באתר הספרייה הלאומית לרפואה של ארצות הברית. באנגלית. Abbott, Samuel Warren, Baltimore: The Norman, Remington Company, 1920 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
671 קרנגיה

671 קרנגיה (באנגלית: 671 Carnegia) הוא אסטרואיד בחגורת האסטרואידים שהתגלה ב-21 בספטמבר 1908 על ידי האסטרונום האוסטרי יוהאן פאליזה ממצפה הכוכבים בווינה אשר ניהל. האסטרואיד נקרא על שמו של איש העסקים האמריקאי ומייסד מכון קרנגי למדע, אנדרו קרנגי. ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1986.17 ימים (5.44 שנים) וקוטרו הממוצע 58.72 ק"מ. הוא נע במהירות ממוצעת של 16,93761185 קמ"ש בזווית 8,03533º. AstDyS, newton.spacedys.com (671) Carnegia, Berlin, Heidelberg: Springer, 2007, עמ' 66–66, ISBN 978-3-540-29925-7. (באנגלית) Small-Body Database Lookup, נאס"א
689 זיטה

689 זיטה (בשמו הרשמי: 689 Zita) הוא אסטרואיד בחגורת האסטרואידים שהתגלה ב-12 בספטמבר 1909 על ידי האסטרונום האוסטרי יוהאן פאליזה ממצפה הכוכבים בווינה אשר ניהל. האסטרואיד נקרא על שמה של הקיסרית האחרונה של האימפריה האוסטרו-הונגרית, זיטה, נסיכת בורבון-פארמה לכבוד חתונתה עם קרל הראשון, קיסר אוסטריה. זהו העצם השמימי השני בהיסטוריה לאחר 220 סטפניה (אנ') אשר הוקדש כמתנת חתונה. ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,286.75 ימים (3.52 שנים) וקוטרו הממוצע 14.36 ק"מ. הוא נע במהירות ממוצעת של 19,57448841 קמ"ש בזווית 5,74529º. AstDyS, newton.spacedys.com Schmadel, Lutz D. (2007). Dictionary of Minor Planet Names – (689) Zita. Springer Berlin Heidelberg. p. 67. ISBN 978-3-540-00238-3. נבדק ב-20 בדצמבר 2018. {{cite book}}: (עזרה) Small-Body Database Lookup, נאס"א
פרסי המוזיקה של MTV אירופה 2022

טקס פרסי המוזיקה של MTV אירופה 2022 התקיימו ב-13 בנובמבר 2022 בדיסלדורף, גרמניה, המציין את הפעם השישית שהטקס התקיים בגרמניה. טיילור סוויפט זכתה ברוב הפרסים במהלך הטקס, כשזכתה בארבעה. הארי סטיילס הוביל את רשימת המועמדויות עם שבע מועמדויות, מה שהופך אותו לזמר בעל מספר המועמדויות הגבוה ביותר. סוויפט קיבלה שש מועמדויות והיא הזמרת בעלת מספר המועמדויות הגבוה ביותר. ניקי מינאז' ורוסליה שתיהן קיבלו חמש מועמדויות, מה שהפך את מינאז' לראפרית בעלת מספר המועמדויות הגבוה ביותר. בלאקפינק היא הלהקה בעלת מספר המועמדויות הגבוה ביותר והפכה לאמן הקיי-פופ הראשון שהיה מועמד לקליפ הטוב ביותר. שתי קטגוריות חדשות נכללו בטקס הפרסים: הקליפ הארוך הטוב ביותר ומופע המטהוורס הטוב ביותר. הקטגוריות אמן ה-R&B טוב ביותר ומופע הלייב הטוב ביותר גם חזרו בטקס זה. ההצבעה בקטגוריות הנבחרות החלה ב-12 באוקטובר באתר הרשמי של MTV. הזוכים הוכרזו במהלך הטקס. טיילור סוויפט זכתה במספר הרב ביותר של פרסים בטקס, עם שש זכיות מתוך 4 מועמדויות, וכן שברה את שיאה הקודם לאמנית עם מספר הרב ביותר של מועמדויות בתולדות טקס פרסי המוזיקה של MTV אירופה, עם כ-45 מועמדויות סך הכל. 4 זכיות: טיילור סוויפט 2 זכיות: ניקי מינאז', דייוויד גטה, סבנטין, הארי סטיילס 7 מועמדויות: הארי סטיילס 6 מועמדויות: טיילור סוויפט 5 מועמדויות: ניקי מינאז', רוסליה 4 מועמדויות: באד באני, ליזו, בלאקפינק, דוג'ה קאט, קנדריק לאמאר 3 מועמדויות: ג'ק הארלו, דרייק, ליל בייבי, סבנטין, אד שירן, BTS 2 מועמדויות: צ'נצ'ו קורלאונה, דייוויד גטה, מייגן די סטליון, שאקירה, ראו אלחנדרו, טייסטו, אדל, גייל, סטיבן סאנצ'ז, טמס, בילי אייליש, פו פייטרס, מונסקין, Twenty One Pilots, אניטה, ליידי גאגא, דה ויקנד מדיה וקבצים בנושא פרסי המוזיקה של MTV אירופה 2022 בוויקישיתוף פרסי המוזיקה של MTV אירופה 2022, במסד הנתונים הקולנועיים IMDb (באנגלית) Armando Tinoco, Armando Tinoco, MTV EMAs 2022 Nominations: Harry Styles, Taylor Swift, Nicki Minaj & Rosalía Lead List, Deadline, ‏2022-10-13 (באנגלית אמריקאית) Armando Tinoco, Armando Tinoco, MTV EMAs 2022 Winners List: Taylor Swift Triumphs At The European Music Awards, Deadline, ‏2022-11-13 (באנגלית אמריקאית) Paul Grein, Paul Grein, Taylor Swift Is Top Winner at 2022 MTV EMAs: Full Winners List, Billboard, ‏2022-11-13 (באנגלית אמריקאית) Bethy Squires, The Complete Winners List for the MTV EMAs (Taylor’s Version), Vulture, ‏2022-11-13 (באנגלית אמריקאית) גיל משעלי, ‏ראש בראש: נועה קירל ומרגי במלחמה על התואר הנחשק, באתר ‏מאקו‏, 12 באוקטובר 2022 ציוץ של MTV EMA ברשת החברתית אקס (טוויטר), 13 בנובמבר 2022
299 ת'ורה

299 ת'ורה (באנגלית: 299 Thora) הוא אסטרואיד בחגורת האסטרואידים שהתגלה ב-6 באוקטובר 1890 על ידי האסטרונום האוסטרי יוהאן פאליזה ממצפה הכוכבים בווינה. האסטרואיד נקרא על שמו של תור, אל הרעם במיתולוגיה הנורדית. ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 11.37 ± 0.04 ימים (272.9 ± 0.9 שעות) וקוטרו הממוצע 15 ק"מ. הוא נע במהירות ממוצעת של 19.08698005 קמ"ש בזווית 1,60141º. מדיה וקבצים בנושא 299 ת'ורה בוויקישיתוף AstDyS, newton.spacedys.com Small-Body Database Lookup, ssd.jpl.nasa.gov Schmadel, Lutz D. (2007). Dictionary of Minor Planet Names –(299) Thora. Springer Berlin Heidelberg. p. 41. ISBN 978-3-540-00238-3. נבדק ב-20 בדצמבר 2018. {{cite book}}: (עזרה) Small-Body Database Lookup, נאס"א
ג'ורג' מרי סרל

ג'ורג' מרי סרל (באנגלית: George Mary Searle;‏27 ביוני 1839 - 7 ביולי 1918) היה אסטרונום וכומר קתולי אמריקאי. נולד ב-27 ביוני 1839 בלונדון שבאנגליה. במהלך ילדותו עברה משפחתו לבוסטון, מסצ'וסטס שבארצות הברית. ב-1857 סיים את לימודי התואר ראשון באוניברסיטת הרווארד וב-1860 סיים את לימודי תואר שני. לאחר לימודיו הוא החל לעבוד במצפה הכוכבים דאלי שבניו יורק, ובספטמבר 1858 גילה את האסטרואיד 55 פנדורה אשר נקרא על שמה של האישה פנדורה מהמיתולוגיה היוונית. באותה שנה, העניקה לו האקדמיה הצרפתית למדעים את פרס לאלנד בעקבות גילוי האסטרואיד. בשנת 1862, מונה לעוזר פרופסור באקדמיה הימית של ארצות הברית. עד שביוני 1866 חזר סרל להרוואד בתור עוזר אסטרונום. במשך שנות עבודתו גילה סרל שישה גלקסיות:NGC 548, 565, 570, 4058, 4247 ו-5487. בשנת 1862, לאחר שעזב את הרוואד התנצר לכנסייה הקתולית ובשנת 1868 הצטרף למסדר הפאוליסטי (אנ') והחל ללמד באוניברסיטה הקתולית של אמריקה (אנ'). ב-1 בנובמבר 1905 פרסם סרל רעיון לרפורמה בלוח הגרגוריאני בו הציע כי כל השנים יתחילו ביום ראשון, על מנת להפוך את לוחות השנה ברחבי העולם לרב שנתיים. בשנת 1916 כתב חיבור בשם "האמת על המדע הנוצרי" ("texts The Truth About Christian Science") בו הוא מגנה את תורת המדע הנוצרי של מרי בייקר אדי (אנ'). ג'ורג' מרי סרל, באתר "Find a Grave" (באנגלית) Rev George Mary Searle CSP (1839-1918) - Find a..., www.findagrave.com (באנגלית) The Discoverers of the NGC / IC Objects, cseligman.com (55) Pandora, Berlin, Heidelberg: Springer, 2007, עמ' 20–20, ISBN 978-3-540-29925-7. (באנגלית) Photos, www.klima-luft.de archive.ph, archive.ph ג'ורג' מרי סרל, A Possible Calendar, 1 בנובמבר 1905 George M. (George Mary) Searle, The Truth About Christian Science, New York, Paulist Press, 1916
באג הפנטיום

באג הפנטיום או באג FDIV הוא כינויו של פגם שנתגלה במעבדי פנטיום של חברת אינטל ב-1994. זהו אחד מהבאגים המפורסמים ביותר. לפי הדו"ח השנתי של אינטל לאותה שנה, עלות החלפת המעבדים הסתכמה ב-475 מיליון דולר. מקור הבאג בתת-יחידה של המעבד העוסקת בחישובי מספרים בשיטת הנקודה הצפה (FPU). כדי לשפר את ביצועי המעבד ביחס לקודמו (486) תכננו מהנדסי אינטל את פעולת החילוק הכבדה של מספרי נקודה צפה כך שתעשה שימוש באלגוריתם בשם SRT. חלק מפעולת האלגוריתם היה העתקה של מערך בן 1066 תוצאות ביניים, אלא שחמש מתוך אלה לא הועתקו כראוי ובמקומם חושב בטעות המספר אפס. כתוצאה מהבאג הייתה תוצאת החילוק שגויה, אך אופי החישוב גרם לכך שההסתברות שהשגיאה תהיה משמעותית מספיק כדי להתגלות הייתה נמוכה. במספר חישובים נדירים מאוד, ניתן היה להבחין בטעות כבר בספרה הרביעית או החמישית בחשיבותה של התוצאה. דוגמה לחישוב כזה, שהוצגה במגזין BYTE ב-1995 היא המנה: 4 , 195 , 835 3 , 145 , 727 {\displaystyle {\frac {4,195,835}{3,145,727}}} , ששווה בקירוב ל-1.3338, אך תוצאת החישוב השגוי הייתה 1.3337. הבאג נחשף ב־30 באוקטובר 1994 על ידי תומאס נייסלי, פרופסור למתמטיקה באוניברסיטת לינצ'בורג. לנייסלי הייתה סיבה מיוחדת לשים לב לאי דיוק, מזערי ככל שיהיה, בתוצאתן של פעולות החילוק: הוא עסק בחישוב קירוב נומרי לקבוע ברון, חישוב הכרוך בסיכום מדויק של מספר רב של מנות. הבאג פגע ביוקרתה של אינטל, יצרנית המיקרו־מעבדים הגדולה בעולם, במידה רבה בגלל תגובת החברה למשבר: בתחילה סרבה החברה לאשר את קיומו של הבאג. לאחר שמקורות רבים אישרו את תוצאותיו של נייסלי, היא הודתה שהוא קיים אך עמדה על כך שרובם הגדול של המשתמשים לעולם לא ישימו לב אליו ולא ייפגעו ממנו. טיעון זה היה נכון, אך הנזק התדמיתי היה רב והוא הוחמר לנוכח סירובה של החברה להחליף את סדרות המעבדים הפגומים. לבסוף הכריזה אינטל על החלפתם של כל המעבדים הפגומים. מעט מאוד מעבדים הוחלפו בפועל, משום שרוב המשתמשים לא עסקו באנליזה נומרית ולא נפגעו מהבאג כלל, ולכן לא טרחו להחליף את המעבדים. אתרו של פרופסור נייסלי העוסק בגילוי הבאג מידע טכני על הבאג אושרי אלקסלסי, ‏"באג הפנטיום": כיצד גילוי של מתמטיקאי מ-1919 עלה לאינטל חצי מיליארד דולר, באתר Geektime‏, 23 בינואר 2021 Cleve Moler, A Tale of Two Numbers, The MathWork Statistical Analysis of Floating Point Flaw: Intel White Paper, Intel Tim Coe et al., Computational aspects of the Pentium affair, IEEE Computational Science & Engineering' spring 1995 דו"ח שנת 1994, באתר אינטל Dr. Thomas R. Nicely‏, Bug in the Pentium FPU,‏ 30 באוקטובר 1994, באתר Vince Emery Marketing Communications
תסמונת האיטר

תסמונת האיטר (באנגלית: The Left-hander Syndrome) הוא ספר מאת סטנלי קורן (אנ') פרופסור לפסיכולוגיה מאוניברסיטת קולומביה הבריטית. הספר דן באיטרות, וכולל מחקרים שונים ותיאור המאפיינים הנובעים ממנה והמשויכים אליה. הגרסה העברית יצאה לאור בהוצאת "כּרטא ירושלים", בתרגום רימונה גרסון. סטנלי קורן טוען כי המין האנושי הוא ימני בהכללה, כי האיטרות איננה מורשת וכי היא קשורה לנסיבות פתולוגיות מסוימות, כגון מצוקת היריון או לידה. הוא מצא שחלק מהשמאליים לקו בנזק מוחי שהתרחש במהלך התפתחות העובר במהלך ההריון, מעין שיבוש התפתחותי מוקדם במערכת העצבים, שפגע בדרך-כלל בהמיספירה השמאלית, הפגיעה יותר. הוא מגיע למסקנה שהאיטרות, אותה הוא מכנה "תסמונת האיטרות", נוצרת בשל חוסר תיאום בין האונות השונות במוח. את מסקנותיו הוא מבסס בעיקר על ממצאים שונים לפיהם קיימת התאמה סטטיסטית בין איטרים ובין בעלי פגיעה עצבית כלשהי. הטענות המובאות בספר שנויות במחלוקת ואינן מקובלות על חלק גדול מהחוקרים. מבחינת ההיבט החברתי, קורן מציין שהשמאליים סובלים לא פעם מסביבה ימנית לא אוהדת, לעיתים אף מדעות קדומות. לשוני זה, לטענתו, יכולות להיות השלכות גופניות, בריאותיות ורגשיות. בספר מובאות גם דוגמאות לביטויים המראים על יחס שלילי לשמאליים, כגון "לקום על צד שמאל", ו"אדם בעל שתי ידיים שמאליות". הספר היה לרב המכר הראשון של קורן, וגרם לפולמוסיה תקשורתית רבה, בין השאר בשל מחקרו בספר שהראה כי תוחלת החיים של השמאליים קצרה בממוצע בתשע שנים משל הימנים. טענות שנויות במחלוקת נוספות המועלות בספר הן קשרים סטטיסטיים בין איטרות לבעיות פסיכולוגיות, בריאותיות וחברתיות. הוא אפילו מצא קשר בין איטרות להומוסקסואליות. חלק מהספר, באתר הרשמי של סטנלי קורן הספר "תסמונת האיטר", באתר "סימניה"
האגודה האמריקאית לרפואת ילדים

האגודה האמריקאית לרפואת ילדים (באנגלית: The American Pediatric Society; בראשי תיבות: APS) היא אגודת רפואת הילדים הראשונה שהוקמה בצפון אמריקה. האגודה הוקמה ב-1888. המטרה של האגודה היא לעצב את עתיד רפואת הילדים. מאז 1952 האגודה מעניקה את פרס ג'ון האולנד, שנקרא על שם ג'ון הואלנד. האקדמיה האמריקאית לרפואת ילדים המכללה האמריקאית לרופאי ילדים האגודה האקדמית לרפואת ילדים האגודה לחקר רפואת ילדים אתר האינטרנט הרשמי של האגודה האמריקאית לרפואת ילדים
אליפות העולם בג'ודו 2022

אליפות העולם בג'ודו בשנת 2022 התקיימה בין התאריכים 6 עד 13 באוקטובר 2022 באולם הומו אייס דום בטשקנט, אוזבקיסטן. באליפות התחרו 571 ג'ודוקא מ-82 מדינות. המועד המקורי של האליפות היה ב-7 עד 14 באוגוסט 2022, אז נדחה ל-2 באוקטובר 2022 מה שגרר בעיה למתחרים הישראלים בעקבות כך שיומיים מהתחרות מתרחשים במהלך יום הכיפורים. הטורניר כולו (אישי וקבוצתי) נדחה ב-4 ימים עקב בקשתם של נבחרת ישראל, ואיגוד הג'ודו בישראל בראשות משה פונטי, ובהסכמת איגוד הג'ודו העולמי (IJF) שהסכים לדחות שוב את המועד כך שהאליפות תחל יום אחרי יום כיפור, ב-6 באוקטובר 2022. מקרא   מדינה מארחת (אוזבקיסטן) הטבלה ממוינת על פי שיטת הספירה של "זהב תחילה". "IJF Calendar Seniors 2022 (2021 11 30).pdf" (PDF). International Judo Federation. 30 בנובמבר 2021. נבדק ב-19 בינואר 2022. {{cite web}}: (עזרה) Maman, Asi (19 בינואר 2022). "A problem for the judoka: The World Championships scheduled to coincide with Yom Kippur". One. נבדק ב-19 בינואר 2022. {{cite news}}: (עזרה) Aharoni, Oren (21 בינואר 2022). "Breaking news: Because of Yom Kippur – the World Judo Championships is postponed". Israel Hayom. נבדק ב-22 בינואר 2022. {{cite news}}: (עזרה) פרסום ראשון: בגלל יום כיפור - אליפות העולם בג'ודו נדחתה, באתר www.israelhayom.co.il
הרצאות בראדשו

הרצאות בראדשו הן הרצאות יוקרתיות הניתנות, או בקולג' המלכותי לרופאים או במכללה המלכותית לכירורגים של אנגליה, על ידי אנשים שונים שמקבלים הזמנה לשאת את ההרצאות על ידי המוסדות. ההרצאות נוסדו על ידי סאלי הול, אשתו של ויליאם בראדשו, שבצוואתה הורתה להעביר 1000 פאונד לקולג' המלכותי לרופאים ו-1000 פאונד למכללה המלכותית לכירורגים של אנגליה. הכסף נועד לממן הרצאות שנתיות שיעסקו ברפואה וכירורגיה. היא הורתה לקרוא להרצאות בראדשו על מנת להנציח את בעלה שהיה אוהב מדע. ההרצאה הראשונה בקולג' ניתנה ב-1881 על ידי ג'ורג' ויויאן פור. ההרצאה הראשונה במכללה ניתנה ב-13 בדצמבר 1882, על ידי סר ג'יימס פאג'ט. פרק זה לוקה בחסר. אנא תרמו לוויקיפדיה והשלימו אותו. ההרצאות במכללה הן דו-שנתיות (היו שנתיות עד 1993) ועוסקות בכירורגיה. פרק זה לוקה בחסר. אנא תרמו לוויקיפדיה והשלימו אותו. "Bradshaw, William Wood (1801–1866)". Plarr's Lives of the Fellows Online. נבדק ב-24 באוגוסט 2010. {{cite web}}: (עזרה)